

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS TARYBOS 2015 M. VASARIO 19 D. SPRENDIMO NR. T-962 „DĖL RADVILIŠKIO RAJONO SAVIVALDYBĖS KOMUNALINIŲ ATLIEKŲ TVARKYMO TAISYKLIŲ PATVIRTINIMO“ PAKEITIMO 

2020 m. lapkričio 5 d. Nr. T-377
Radviliškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Radviliškio rajono savivaldybės taryba nusprendžia pakeisti Radviliškio rajono savivaldybės komunalinių atliekų tvarkymo taisykles, patvirtintas Radviliškio rajono savivaldybės tarybos 2015 m. vasario 19 d. sprendimo Nr. T-962 „Dėl Radviliškio rajono savivaldybės komunalinių atliekų tvarkymo taisyklių patvirtinimo“ 1 punktu (toliau – Taisyklės):
. Pakeisti 7.12 punktą ir jį išdėstyti taip:
„.Seniūnijų atliekų priėmimo punktai – punktai, kuriuose atliekos priimamos ir tvarkomos Administratoriaus nustatyta tvarka:

Seniūnija	Adresas
Baisogalos seniūnijos APP	Baisogalos mstl.
Šeduvos seniūnijos APP	Žvejų g. 17A, Šeduvos m.


. Pakeisti taisyklių 73 punktą ir jį išdėstyti taip:
„. Juridiniai asmenys privalo tvarkyti pakuotes ir pakuočių atliekas pagal atskirą (-as) sutartį (-is) su atitinkamos rūšies pakuočių atliekų tvarkytoju (-ais). Tik suderinus su Administratoriumi šiems juridiniams asmenims gali būti leidžiama naudotis Savivaldybės sukurta komunalinių atliekų sraute susidarančių pakuočių ir pakuočių atliekų surinkimo sistema“.
. Nustatyti, kad šis sprendimas įsigalioja 2021 m. sausio 1 d.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras				                    Antanas Čepononis

